**Marianne Evelyn Gabriel Faithfull** (s. 29. joulukuuta 1946 Hampstead, Lontoo) on englantilainen rock-laulaja ja näyttelijä.

Elämä ja musiikkiura
--------------------

Faithfull syntyi Lontoon Hampsteadissa yläluokkaiseen perheeseen. Isä, majuri Robert Glynn Faithfull, oli brittiläinen tiedustelu-upseeri ja toimi myös Italian kirjallisuuden professorina Lontoon yliopistossa. Äiti oli itävaltalais-unkarilaista aatelissukua, nimeltään Eva von Sacher-Masoch.

Faithfullin musiikkiura alkoi vuonna 1964, kun hänen versionsa Mick Jaggerin ja Keith Richardsin laulusta "As Tears Go By" julkaistiin singlenä (jo ennen kuin Rolling Stones levytti versionsa). Hänen muita hittejään olivat muun muassa "This Little Bird" ja "Summer Night" 1960-luvun puolivälissä sekä "Sister Morphine" vuonna 1969. Faithfull seurusteli Mick Jaggerin kanssa 1960-luvun loppuun saakka. Suhteen päätyttyä hän lopetti levytysuransa ja ajautui huumekierteeseen.

Paluu vuoden 1979 albumilla *Broken English* oli kaupallinen menestys ja esitteli uuden rohkeamman ja särmikkäämmän Faithfullin. Hänen äänensä oli karhea ja oktaavia matalampi kuin 1960-luvun puolivälissä, ja hän oli alkanut kirjoittaa omia laulujaan. 1980-luvulla julkaistuista albumeista *Strange Weatheria* (1987) on pidetty merkittävimpänä. Se sisältää lauluja useiden vuosikymmenten ajalta sekä klassikoita että tuoreita sävellyksiä.

Marianne Faithfull lauloi taustalla Metallican *Reload*-albumin kappaleella "The Memory Remains" vuonna 1997. Hän esiintyy myös kappaleen musiikkivideolla.

Hänen musiikkiuransa jatkui 2002 albumilla *Kissin' Time* sekä 2004 albumilla *Before the Poison*, joka on tehty yhteistyössä PJ Harveyn ja Nick Caven kanssa. Vuonna 2007 hän esiintyi Patrick Wolfin levyllä *The Magic Position*, jolla hän lauloi dueton Patrickin kanssa kappaleessa "Magpie". Faithfull ja Hal Willner tekivät kaksi levyä yhdessä 2008 ja 2011.

Kesällä 2006 Faithfullilla todettiin rintasyöpä ja suunniteltua konserttikiertuetta jouduttiin lykkäämään. Vuonna 2007 Faithfull kiersi Eurooppaa *Songs of innocence and Experience* -kiertueella. 

Vuonna 2020 Faithfull oli kolme viikkoa sairaalassa koronaviruksen takia ja julkaisi sen jälkeen 21. sooloalbuminsa.

Teatteri, elokuvat, televisio ja kirjat
---------------------------------------

Ellei Faithfullia olisi löydetty musiikkibisnekseen opintojen alkuvaiheessa, hän olisi opiskellut näyttelijäksi, hän kertoi haastattelussa vuonna 2007.

Vuonna 1967 Faithfull sanoi Michael Winnerin elokuvassa *I'll Never Forget What's 'is Name* sanan "fuck". Tätä väitetään ensimmäiseksi kerraksi, kun tuo kirosana on lausuttu valtavirtaelokuvassa. 

Vuonna 1969 hän näytteli teatterissa Ofeliaa Tony Richardsonin ohjaamassa versiossa Shakespearen Hamletista. Siitä tehtiin myös elokuvaversio.

Elokuvassa *Irina Palm* (2007) Faithfull esittää isoäitiä, joka ryhtyy seksityöntekijäksi rahoittaakseen lapsenlapsensa sairaalakulut. Hän oli roolista Eurooppalaisen elokuvapalkinnon ehdokkaana.

Hänet on myös nähty *Todella upeeta* -sarjassa vierailevana tähtenä 1996–2001 (jaksot Last Shout 1 & 2, Donkey). Hän esitti Jumalaa ja toinen Rolling Stones -tyttö Anita Pallenberg oli piru.

Vuonna 1994 häneltä julkaistiin omaelämäkerta *Faithfull* (julkaistu Suomessa nimellä *Elämäni rock'n'roll*). Kaksi seuraavaa ilmestyivät vuosina 2008 ja 2014.

Albumit
-------

* *Come My Way* (1965)
* *Marianne Faithfull* (1965)
* *Go Away From My World* EP (1966)
* *North Country Maid* (1966)
* *Faithfull Forever* (US only release of songs mainly from *Loveinamist*, 1966)
* *Loveinamist* (1967)
* *The World of Marianne Faithfull* (singlekokoelma) (1969)
* *Dreamin' My Dreams* (1977)
* *Faithless* (1978)
* *Broken English* (1979)
* *Dangerous Acquaintances* (1981)
* *A Child's Adventure* (1983)
* *Rich Kid Blues* (1985)
* *Strange Weather* (1987)
* *Blazing Away* (livealbumi) (1990)
* *A Secret Life* (1995)
* *20th Century Blues* (1997)
* *The Seven Deadly Sins* (Brechtin ja Weillin kappaleita, 1998)
* *Vagabond Ways* (1999)
* *Kissin' Time* (2002)
* *Before the Poison* (2005)
* *Easy Come, Easy Go* (2008)
* *Give My Love to London* (2014)
* *No Exit* (2016)
* *Negative Capability* (2018)
* *She Walks in Beauty* (2021)

Elokuvat
--------

* *Made in U.S.A.* (1966)
* *Anna* (1967)
* *Mikä hänen nimensä nyt olikaan?* (engl. *I'll Never Forget What's 'is Name*) (1967)
* *Tyttö ja moottoripyörä* (engl. *Girl on a Motorcycle*) (1968)
* *Lucifer Rising* (1972)
* *Madhouse Mansion* (1974)
* *Agenttien sota* (engl. *Assault on Agathon*) (1975)
* *The Turn of the Screw* (1992)
* *When Pigs Fly* (1993)
* *Shopping* (1994)
* *Kuutamotanssi* (engl. *Moondance*) (1995)
* *Crimetime* (1996)
* *Intimacy* (2001)
* *Far from China* (2001)
* *Nord-Plage* (2004)
* *Pariisi, rakkaudella* (2006)
* *Marie Antoinette* (2006)
* *Irina Palm* (2007)
* *House of Boys* (2007)

Marianne Faithfull Suomessa
---------------------------

* 30.4.2007 Helsinki, Savoy-teatteri
* 30.6.2010 Helsinki, Kulttuuritalo
* 9.11.2014 Helsinki, Musiikkitalo

Lähteet
-------

1. 1 2 3 4  Richie Unterberger: Biography *All Music Guide*. Viitattu 12.4.2021.
2. ↑  Marianne Faithfull Rock and Roll Royal mit Wurzeln in Wien *wiener-online.at*. Viitattu 12.4.2021.
3. ↑  Gracie Williams: Six definitive songs: The ultimate beginner's guide to Marianne Faithfull *2021*.  Far Out. Viitattu 12.4.2021.
4. 1 2 3  Mike Collett-White: Faithfull shines in sex worker role *Reuters*.  2007. Viitattu 12.4.2021.
5. ↑  Alexis Petridis: Marianne Faithfull: 'I was in a dark place. Presumably it was death' *The Guardian*.  15.1.2021. Viitattu 14.4.2021.
6. ↑  Hamplet (1969) *All Movie Guide*. Viitattu 16.4.2021.
7. ↑  Irina Palm *The European Film Awards*. Viitattu 16.4.2021.
8. ↑  Episode Info *. Rotten Tomatoes*. Viitattu 15.4.2021.
9. ↑  Marianne Faithfull ja David Dalton: *Elämäni rock'n'roll*. Suomentanut Jaana Kapari. Tammi, 1995. ISBN 951-31-0576-8.
10. ↑  Marianne Faithfull: *Memories, Dreams & Reflections*. Harper Perennial, 2008. ISBN 978-0007245819.
11. ↑  Marianne Faithfull: *A Life on Record*. Rizzoli, 2014. ISBN 978-0847843596.
12. ↑  Marianne Faithfull konsertoi Suomessa marraskuussa *Rytmi*. Viitattu 5.1.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Marianne Faithfull**.
* Marianne Faithfull Internet Movie Databasessa. (englanniksi)
* Marianne Faithfull Elonetissä.
* Sinisalo, Kati: Marianne Faithfullilla on ääni, jollaista kukaan ei saa ilmaiseksi *Yle Teema*.  28.9.2018. Viitattu 5.1.2020.
* Leena Virtanen: Marianne Faithfull on yhä huipulla – Ranskalaisnäyttelijä Sandrine Bonnaire ohjasi laulajasta intiimin henkilökuvan *Helsingin Sanomat*.  29.9.2018. Viitattu 5.1.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Marianne Faithfull 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet
* Yle

 |
|  |
| Muut | 
* Europeana
* SNAC
* IdRef

 |

 |